《玉阶怨》
清代·王嵩高

班姬辞辇后，纨扇雪霜侵。妾貌那堪惜，君恩良自深。

广庭萋绿草，华殿起秋阴。犹胜长门者，空输买赋金。

作者简介：（1735—1800）江苏宝应人，字少林，号海山，晚号慕堂。乾隆二十八年进士。历湖北利川、武昌、汉阳、应城等县知县，直隶河间、天津两府同知，官至广西平乐知府。在官尽心狱讼，痛惩豪猾。有《小楼诗集》。